બકુલ બક્ષીનો જન્મ 1941માં કોલકાતામાં થયો હતો. બી.કોમનો અભ્યાસ પૂર્ણ કર્યા બાદ તેઓ ઈન્ડિયન રેવન્યૂ સર્વિસમાં જોડાયા હતા. એક આઈએએસ અધિકારી હોવા છતાં તેમનો સાહિત્યમાં ઊંડો રસ રહેલો હતો. તેમની કોલમ ગુજરાતી દૈનિક અખબારો તેમજ મેગેઝિનમાં નિયમિત છપાતી હતી. તેમણે પડાવ, અતિત, સંસ્કાર ગાથા, વિરાસત, તસવીર, પ્રતિબિંબ, અંજુમન અને મજલિસ સહિતના પુસ્તકો પણ લખ્યા છે. ગત વર્ષે તેમના વાર્તાસંગ્રહ ઓટોગ્રાફનું વિમોચન થયું હતું. બકુલ બક્ષીએ ઓછી વાર્તા લખી છતાં એમની વાર્તામાં સત્વ જોવા મળતું હતું.